Løva har blitt tolket på flere ulike måter. Den kan ha vært brukt til å legge hånden på når man avla ed. Den har også blitt tolket som et symbol på «den onde» som sluker en synder, med henvisning til at «djevelen går omkring som en brølende løve» (1. Pet 5.8). Selv om motivet viser en synder som får sin fortjente straff, trenger ikke løva å symbolisere djevelen; løva er et uttrykk for positive krefter og en rettferdig dom. miniatyr|Løva står på døra inn til koret på sørveggen. Dette var prestenes inngang. Relieffet nevnes av flere som et eksempel på lombardisk stilinnflytelse i tidlig nordisk middelalderskulptur. Løver var et vanlig dyr i denne stilen, også som «portalløve». De nærmeste sammenlignbare løveskulpturene finnes i Sør-Skandinavia.